Lav et referat af nedenstående tekst:

Tekst:
Der var gang i nattelivet i det nordjyske påskelørdag og natten til påskedag. I Frederikshavn stødte to grupperinger sammen, hvilket førte til slåskamp mellem de to grupper. - Vi lavede fire anholdelser efter slåskampen, og de bliver alle fire fremstillet i grundlovsforhør i dag søndag klokken 10.30 i Hjørring, fortæller Lau Larsen, vagtchef ved Nordjyllands Politi. Ifølge vagtchefen er de anholdte i forvejen kendt af politiet. De fire mænd er mellem 26 og 31 år. Nordjyllands Politi har ikke kunnet sige noget om motivet for sammenstødet. Opdateret: Søndag eftermiddag kunne vagtchefen fortælle, at de fire mænd alle er blevet varetægtsfængslet i fire uger. Det var ikke det eneste sted i Nordjylland, der var gang i byen. Vagtchefen melder, at der natten til søndag også blev foretaget flere anholdelser efter beruselse i Aalborg. De anholdte har sovet rusen ud i arresten og forventes løsladt her til formiddag.

Referat:
Lørdag i påsken betød flere anholdelser efter både slåskamp og druk. Det fortæller Nordjyllands Politi.